
"HERMIS" GAVO EUROPOS REKONSTRUKCIJOS IR PLĖTROS: BANKO KREDITĄ 
-“Antradienio pavakarę "Hermio" banko valdybos pirmininkė Nadiežda 
Novickienė bei Europos rekonstrukcijos ir plėtros banko finansinių 
įstaigų skyriaus vyriausiasis bankininkas Roberto Marzanati pasirašė 
sutartį dėl kreditinės linijos atidarymo. Pagal ją ERPB suteiks 
"Hermiui" didesnę kaip 7,6 mln. JAV dolerių paskolą šešeriems metams. 

Tai antroji ERPB kreditinė linija, suteikta šios Baltijos šalies 
komerciniam bankui be Vyriausybės garanto (pirmąjį 8 mln. ekiu kreditą 
gavo "Vilniaus bankas"). Kreditas skirtas privačiam vidutiniam ir 
smulkiam verslui skatinti. Beje, paskolą galės gauti ir privatizuojama 
valstybinė įmonė. 

PASKIRTAS NAUJASIS LIETUVOS INVESTICiJŲ VADOVAS 

Lietuvos investicijų agentūros taryba trečiadienį naujuoju šios 
institucijos generaliniu direktoriumi paskyrė konkurso tvarka išrinktą 
profesionalų diplomatą Algį Avižienį. 

A.Avižienis 1953 metais gimė tremtyje, o 1960 metais jo šeima 
persikėlė gyventi į Jungtines Valstijas. A.Avižienis turi Čikagos 
universiteto politologijos bakalauro diplomą. 

Jis buvo vienas pirmųjų diplomatų, 1991 metais Vilniuje pradėjusių 
kurti JAV ambasadą. Nuo 1992 iki 1995 metų A.Avižienis dirbo JAV 
ambasados Vilniuje antruoju sekretoriumi politikos klausimais. 

Rugsėjo 26 dieną jis gavo Lietuvos Respublikos pilietybę. 

I JOS IETUVOS DIPLOMATAI VIENI PAS KITUS GALĖS VYKTI BE 
VIZŲ 

Trečiadienj Vilniuje pasirašyta dvišalė Šveicarijos ir Lietuvos 
sutartis dėl bevizio režimo asmenims, turintiems diplomatinius bei 
tarnybinius pasus. i 

Dokumentą savo parašais patvirtino tą dieną su darbo vizitu šioje 
Baltijos šalyje lankęsis Šveicarijos užsienio reikalų ministras Flavio 


Cotti ir Lietuvoje Užsienio reikalų ministras Povilas Gylys. 
Tai jau 25-oji valstybė, su kuria Lietuva yra pasirašiusi tokią 
„sutartį. ————— 


Vizito metu svečias/ susitiko su Prezidentu Algirdu Brazausku, 
Ministru Pirmininku Adolfu Šleževičiumi, Seimo užsienio reikalų 
komiteto nariais. 

Pagrindinės pokalbių su pareigūnais temos - dvišaliai Lietuvos ir 
Šveicarijos santykigi, abiejų valstybių veikla Europos saugumo ir 
bendradarbiavimo organizacijoje (ESBO), taip pat ryšiai su 
kaimyninėmis valstybėmis ir Europos saugumo struktūromis, Baltijos 
valstybių bendradarbiavimas bei padėtis regione. 

PEDAGOGINIS UNIVERSITETAS MINI SAVO JUBILIEJŲ 

Trečiadienį Vilniaus pedagoginiame universitete (VPU) prasidėjo 
tarptautinė mokslinė konferencija "Švietimo reforma ir mokytojų 
rengimas". Šioje trijų dienų konferencijoje dalyvauja apie pusę 
tūkstančio Lietuvos aukštųjų ir vidurinių mokyklų, ikimokyklinio 
ugdymo įstaigų pedagogų, specialistai iš beveik dešimties užsienio 
šalių. 

Kaip žinoma, ši konferencija yra Vilniaus pedagoginio universiteto 
60-ųjų įkūrimo metinių minėjimo dalis. Todėl ketvirtadienį ta proga 
VPU vyks jubiliejinė šventė, kurios metu Lietuvos Prezidentas Algirdas 
Brazauskas perkirps naujų Gamtos mokslų fakulteto rūmų atidarymo 
juostelę. 

Jubiliejaus proga yra išleista istorinė apybraiža "Vilniaus 
pedagoginis universitetas 1935-1995", lankstinukas lietuvių ir anglų 
kalbomis, minėtos konferencijos tezės. 

VPU užuomazgos - tai 1935 metų rugsėjo 18 dieną Klaipėdoje pradėjęs 
veikti pedagoginis institutas. Uostamiestyje ši aukštoji mokykla buvo 
įsikūrusi iki 1939 metų kovo, o Klaipėdą užėmus vokiečiams, institutas 


